Publication: Magyar Közlöny
Issue: MK-2003-79 (Year: 2003, Number: 79)
Era: 1990-2004
Section: Büntetõ Törvénykönyvrõl szóló 1978. évi IV. törvényt
Paragraph Index: 909

2. Az Országos Érdekegyeztetõ Tanács — korábbi megállapodásának megfelelõen — ismételten konzultációt folytatott az egészségügyi szolgáltatókról és az egészségügyi közszolgáltatások szervezésérõl szóló törvénytervezetrõl. A kormányoldal tájékoztatást adott a kapcsolódó képviselõi módosító indítványokról és indokolta a Kormány állásfoglalását. Hangsúlyozta, a támogatott indítványok elsõsorban a betegellátás folyamatosságát segítik elõ, az intézmények átalakulása kapcsán érintett dolgozók egzisztenciájának garanciális elemeit biztosítják, valamint a közvagyon védelmét szolgálják. Kiemelte, hogy az egészségügyi közszolgáltatás rendszeréért való felelõsség továbbra is állami feladat marad. A munkavállalói oldal véleménye szerint az írásban átadott javaslataiknak több elemét a kormányzat a módosítások során figyelembe vette, és úgy ítélte meg, hogy ennek alapján a végrehajtás garanciális elemei javultak. Ugyanakkor változatlanul hiányolták: a fogyasztóvédelem biztosítását, a közszolgálati jogviszony dominanciáját, 2003/79. szám a már privatizált területek mûködési tapasztalatainak elemzését, valamint a forrásbõvítés más lehetõségeinek vizsgálatát. Összességében úgy ítélték meg, hogy az egyeztetések során elõrelépés történt, de több kérdésben fennmaradtak a véleménykülönbségek. A Szakszervezetek Együttmûködési Fórumának képviselõje különvéleményként kifejtette, hogy az elmozdulás számára nem érzékelhetõ, a garanciális elemek hiányosak, véleménye szerint nincs jogbiztonság a szakmai színvonalat illetõen, az Mt. hatálya alá kerülõ egészségügyi dolgozók számára nem biztosított a kötelezõ bérfejlesztés, szemben a közalkalmazotti törvény garanciáival. Hiányolta a gazdaságossági számításokat, valamint az ágazati és szektorális érdekegyeztetést. A munkaadói oldal megerõsítette a korábbiakban már kifejtett álláspontját, miszerint meg kell teremteni azokat a jogi kereteket amelyek rendezett, ellenõrzött módon, garanciális elemeket tartalmazva, a szektorsemlegesség elve mentén biztosítják a magánszféra jelenlétét az egészségügyben. A kormányoldal pozitívan értékelte a szakmai egyeztetések során kapott véleményeket, a szakértõi együttmûködést, melynek eredményeképpen közeledtek egymáshoz a partnerek álláspontjai.

Source: https://magyarkozlony.hu/hivatalos-lapok/10752c6ccf3a7e692eb7a28f33dac009e81cc3bf/dokumentumok/2a661782c7f4fffa37a71d3d62142acb150723f6/letoltes